stanford-oval/wikipedia huggingface dataset:
วัดบางด้วนใน

| วัดบางด้วนใน |
| --- | --- |

ชื่อสามัญ: วัดบางด้วนใน, วัดสุขกร
ที่ตั้ง: เลขที่ 77 หมู่ที่ 8 ซอยบางด้วน 10 (แยกซอยบางด้วน) ถนนทางรถไฟสายเก่าปากน้ำ ตำบลบางด้วน อำเภอเมืองสมุทรปราการ จังหวัดสมุทรปราการ 10270
ประเภท: วัดราษฎร์
นิกาย: มหานิกาย
เจ้าอาวาส: พระครูสมุทรสุตปาพจน์ (สุวัช โอภาโส)
 สถานีย่อยพระพุทธศาสนา
วัดบางด้วนใน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 8 บ้านสุขประชากร ตำบลบางด้วน อำเภอเมืองสมุทรปราการ จังหวัดสมุทรปราการ ที่ดินที่ตั้งวัดมีเนื้อที่ 8 ไร่ 54 ตารางวา มีที่ธรณีสงฆ์จำนวน 1 แปลง เนื้อที่ 7 ไร่ พื้นที่ตั้งวัดเป็นที่ราบลุ่ม เป็นสวนมะพร้าว มีคลองสาธารณะออกแม่น้ำเจ้าพระยา อีกด้านหนึ่งมีทางรถยนต์ออกถนนสุขุมวิท ปัจจุบันพระครูสมุทรสุตปาพจน์ (สุวัช โอภาโส) ดำรงตำแหน่งเจ้าอาวาส
วัดบางด้วนในตั้งวัดเมื่อ พ.ศ. 2426 โดยมีนายกร นายพ่วง และนายสุข ต้นตระกูลยืนยง เป็นผู้ถวายที่ดิน 6 ไร่ และดำเนินการสร้างวัด เดิมมีชื่อว่า วัดสุขกร ต่อมาเปลี่ยนชื่อวัดเป็น "วัดบางด้วนใน" ตามชื่อท้องที่ที่ตั้งวัด (ยังมีวัดบางด้วนอีกแห่งคือวัดบางด้วนนอก) วัดได้รับพระราชทานวิสุงคามสีมาเมื่อวันที่ 4 สิงหาคม พ.ศ. 2482 และได้รับพระราชทานวิสุงคามสีมาครั้งที่ 2 เมื่อวันที่ 13 มีนาคม พ.ศ. 2528 ด้านการศึกษา ทางวัดได้ให้ทางราชการสร้างโรงเรียนประชาบาลขึ้นในที่วัด
อาคารเสนาสนะประกอบด้วยอุโบสถกว้าง 8 เมตร ยาว 24 เมตร ภายในประดิษฐานพระประธาน เป็นพระพุทธชินราชจำลอง มีภาพจิตรกรรมฝาผนังในอุโบสถ มหาเจดีย์พุทธยันตรีสุขใจ และศาลาทรงไทย 2 ชั้น ปูชนียวัตถุสำคัญอื่น ๆ ได้แก่ พระทันใจ
วัดบางนา (จังหวัดปทุมธานี)

| วัดบางนา |
| --- | --- |

ที่ตั้ง: ตำบลบางโพธิ์เหนือ อำเภอสามโคก จังหวัดปทุมธานี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดบางนา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางโพธิ์เหนือ อำเภอสามโคก จังหวัดปทุมธานี
วัดบางนาสร้างขึ้นเมื่อประมาณ พ.ศ. 2310 ในช่วงกรุงศรีอยุธยาตอนปลายและตอนต้นแห่งกรุงรัตนโกสินทร์ จากความศรัทธาในพระพุทธศาสนาสายเถรวาท ทำให้ชาวมอญพร้อมใจสร้างวัดแห่งนี้ขึ้น วัดได้รับพระราชทานวิสุงคามสีมา เมื่อวันที่ 2 กุมภาพันธ์ พ.ศ. 2350 เดิมอยู่ห่างจากแม่น้ำเจ้าพระยาไปทางทิศตะวันตก ปัจจุบันเป็นที่ตั้งของโรงเรียนวัดบางนา ต่อมาย้ายร่นลงไปอยู่ติดกับแม่น้ำเจ้าพระยาเพื่อความสะดวกในการสัญจรไปมา
วัดมีเสาหงส์อันเป็นสัญลักษณ์ของชาวมอญ อาคารเสนาสนะ ได้แก่ วิหารขนาดเล็กที่อยู่ห่างจากอุโบสถเพียงเล็กน้อย เจดีย์ย่อมุมไม้สิบสอง 2 องค์ ศาลาการเปรียญ หอสวดมนต์ และกุฏิสงฆ์ มีปูชนียวัตถุที่สำคัญ คือ พระพุทธรูปปางมารวิชัยที่มีชื่อว่า พระพุทธทิพย์สุวรรณมุนี พระพุทธรูปก่ออิฐถือปูนซึ่งสันนิษฐานว่าสร้างในราวสมัยกรุงศรีอยุธยา พระพุทธรูปปางป่าเลไลยก์และปางมารวิชัยที่มีการสร้างในรูปแบบก่ออิฐถือปูนและรอยพระพุทธบาทจำลอง อยู่ภายในวิหาร
ในอดีตมีชื่อเสียงมีคนไปทำบุญที่วัดมากที่สุด เนื่องจากเป็นวัดเก่าแก่ มีพระไปบวชศึกษาเล่าเรียนมาก พระที่วัดต่างก็ถือปฏิบัติกิจของสงฆ์อย่างเคร่งครัด ชาวบ้านจึงศรัทธาเลื่อมใสเข้าไปทำบุญกัน โดยเฉพาะ หลวงปู่เส็ง จันทรังสี อดีตเจ้าอาวาส ถือว่าเป็นพระที่ได้รับสมณศักดิ์รูปแรก และเป็นผู้เริ่มทำพระเครื่องวัตถุมงคลของวัดบางนาจนโด่งดัง
สปอร์ (แก้ความกำกวม)

สปอร์ อาจหมายถึง
สปอร์ โครงสร้างการสืบพันธุ์ของสิ่งมีชีวิตในสภาวะที่ไม่เหมาะสม
สปอร์ (วิดีโอเกม) วิดีโอเกมของบริษัทแมกซิส
สะพานนรรัตน์สถาน

| สะพานนรรัตน์สถาน |
| --- | --- |

เส้นทาง: ถนนจักรพงษ์ และถนนสามเสน
ข้าม: คลองบางลำภู
ที่ตั้ง: เขตพระนคร กรุงเทพมหานคร
ตั้งชื่อตาม: เจ้าพระยานรรัตนราชมานิต (โต มานิตยกุล)
ผู้ดูแล: กรุงเทพมหานคร
สถานะ: เปิดใช้งาน
ข้อมูลจำเพาะ
วัสดุ: คอนกรีตเสริมเหล็ก
ความยาว: 30.16 เมตร
ความกว้าง: 15.8 เมตร
ทางเดิน: 1.6 เมตร
ที่ตั้ง

สะพานนรรัตน์สถาน เป็นสะพานข้ามคลองบางลำพู เป็นเส้นแบ่งเขตการปกครองระหว่างแขวงชนะสงครามกับแขวงตลาดยอด เขตพระนคร กรุงเทพมหานคร สะพานกว้าง 15.8 เมตร ยาว 30.16 เมตร ทางเท้ากว้างด้านละ 1.6 เมตร
ประวัติ > สะพานไม่มีชื่อ

จากเอกสาร ของกระทรวงนครบาล ที่พระเจ้าบรมวงศ์เธอ กรมพระนเรศรวรฤทธิ์ ทรงจัดทำขึ้นภายหลังจากที่ได้ทรงทำการสำรวจสภาพสะพานต่าง ๆ ภายในกรุงเทพฯ เพื่อถวายสมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช เมื่อเดือนกันยายน พ.ศ. 2430 มีใจความตอนหนึ่งกล่าวว่า
"...ตะพานทำด้วยไม้หลักแพอย่างเก่าข้ามคลองคูพระนครริมบ้านพระยานรรัตนราชมานิตย มีเสาฝั่งละ 12 ต้น กว้าง 516 ศอก ลำคลองกว้าง 12.11 วา มีกระดานปู 2 แผ่น เสาตะพานเพรียงกัดกร่อนจวนจะขาดทั้ง 24 ต้น พื้นเชิงตะพานชำรุดทั้ง 2 ฟาก ตะพานนี้ไม่ได้ความว่าผู้ใดทำ แต่เห็นจะเป็นของหลวง…"
จากเอกสารดังกล่าวจึงทราบได้ว่าแต่เดิมสะพานข้ามคลองบางลำพู ที่ตั้งอยู่ใกล้บ้านพระยานรรัตนราชมานิตย เป็นสะพานไม่มีชื่อ สร้างขึ้นตามแบบสะพานดั้งเดิมที่ใช้ไม้ซุงมาตอกติดกันเป็นแพเพื่อรองรับพื้นไม้ กระดาน มีเสาฝั่งละ 12 ต้น สะพานกว้าง 516 ศอก หรือประมาณ 285 เมตร ลำคลองกว้าง 12.11 วา หรือประมาณ 24.22 เมตร มีกระดานปู 2 แผ่น เสาชำรุดโดนเพรียงกัดกร่อน พื้นสะพานชำรุด ไม่ปรากฏชื่อผู้สร้าง
ประวัติ > สะพานเหล็กโค้ง

จากนั้น พ.ศ. 2439  พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้รื้อสะพานไม้ และสร้างสะพานขึ้นใหม่ โดยสร้างเป็นสะพานเหล็กโค้ง แล้วเสร็จใน พ.ศ. 2442 ได้รับพระราชทานนามว่า "สะพานนรรัตน์สถาน” เพื่อเป็นเกียรติแก่เจ้าพระยานรรัตนราชมานิต (โต มานิตยกุล) ซึ่งมีนิวาสสถานอยู่ใน
บริเวณนั้น สะพานเหล็กนี้ก่อสร้างตามแบบเทคโนโลยีวิศวกรรมตะวันตกผสมผสานงานช่างแบบไทย แต่พื้นสะพานยังคงทำจากแผ่นไม้ มีล้อด้านล่างสำหรับชักเปิดปิด ให้เรือสัญจรผ่านได้ ซึ่งมีลักษณะเดียวกับ สะพานสุประดิษฐ์
ประวัติ > สะพานในปัจจุบัน

พ.ศ. 2486 สะพานเหล็กโค้ง ถูกรื้อถอนแล้วสร้างใหม่เป็นสะพานคอนกรีตเสริมเหล็ก ราวสะพานเป็นคอนกรีต ปลายสุดของสะพานทั้งสองฝั่งเป็นเสาคอนกรีตทรงสอบสูง ด้านบนติดประดับโคมไฟบริเวณกึ่งกลางสะพานทั้งสองฝั่งมีข้อความว่า "สะพานนรรัตน์สถาน พ.ศ. 2486"
วัดบางนางบุญ

| วัดบางนางบุญ |
| --- | --- |

ชื่อสามัญ: วัดบางนางบุญ, วัดบางนางจีน, วัดบางกะจีน
ที่ตั้ง: ตำบลบางขะแยง อำเภอเมืองปทุมธานี จังหวัดปทุมธานี 12000
ประเภท: วัดราษฎร์
นิกาย: มหานิกาย
เจ้าอาวาส: พระอธิการธานี จารุธัมโม
 สถานีย่อยพระพุทธศาสนา
วัดบางนางบุญ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางขะแยง อำเภอเมืองปทุมธานี จังหวัดปทุมธานี มีคลองบางกระจีนผ่านทางด้านตะวันตก มีพระอธิการธานี จารุธัมโม เป็นเจ้าอาวาสรูปปัจจุบัน
วัดบางนางบุญ สร้างเมื่อไรไม่ปรากฏ พื้นที่ที่เป็นที่ตั้งวัดบางนางบุญปัจจุบันนี้ เป็นป่ารกชัด ไม่มีวัด สันนิษฐานว่าเมื่อ พ.ศ. 2310 ครั้งกรุงศรีอยุธยาเสียกรุงให้กับพม่า คนไทยที่เหลืออยู่ได้พยายามหลบซ่อน นำทรัพย์สินพากันลงเรือหามาทางใต้ มีหัวหน้าซึ่งมีเชื้อสายคนจีนพาครอบครัวหนีพม่ามาทางสามโคกหรือปทุมธานี โดยนำเอาของมีค่าฝังดินไว้หน้าวัดบ้านบางนางบุญ และพาครอบครัวไปอยู่ที่จังหวัดสมุทรสาคร รอจนสงครามสงบจึงได้พาครอบครัวกลับมาเอาทรัพย์สมบัติคืน และปลูกบ้านสร้างบ้านอยู่ที่บ้านบางนางบุญ จากนั้นได้รวบรวมเงินทองจากญาติพี่น้องสร้างวัดขึ้น เรียกว่า วัดบางนางจีน บางคนเรียกเพี้ยนเป็น วัดบางกะจีน ในปี พ.ศ. 2483 จึงได้เปลี่ยนนามใหม่เป็น "วัดบางนางบุญ" ได้รับพระราชทานวิสุงคามสีมาเมื่อวันที่ 24 มกราคม พ.ศ. 2506
ในปี พ.ศ. 2475 วัดบางนางบุญได้เปิดให้มีการเรียนการสอนพระปริยัติธรรม นอกจากนี้ยังได้ให้ทางราชการสร้างโรงเรียนประชาบาลสอนในระดับประถมศึกษาด้วย ชื่อโรงเรียนวัดบางนางบุญ ปัจจุบันโรงเรียนวัดบางนางบุญเปิดสอนถึงระดับมัธยมศึกษา ในปี พ.ศ. 2556 เกิดเพลิงไหม้กุฏิ และศาลาวัดบางนางบุญ
วัดทองจันทริการาม

| วัดทองจันทริการาม |
| --- | --- |

ที่ตั้ง: ตำบลพะยอม อำเภอวังน้อย จังหวัดพระนครศรีอยุธยา
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดทองจันทริการาม  เป็นวัดในพระพุทธศาสนาเถรวาท สังกัดคณะสงฆ์มหานิกาย มีพระครูสังฆรักษ์สมบัติ ธมฺมทินฺโน เป็นเจ้าอาวาส
ที่ตั้งวัด

ตั้งอยู่ที่เลขที่ 25 หมู่ที่ 3 ตำบลพะยอม อำเภอวังน้อย จังหวัดพระนครศรีอยุธยา
ประวัติ

วัดทองจันทริการาม สร้างขึ้นเป็นวัดนับตั้งแต่วันที่ 5 สิงหาคม พุทธศักราช 2455 เดิมมีนามว่า " วัดคลองสาม " ได้เปลี่ยนามใหม่ในภายหลัง ได้รับพระราชทานวิงคามสีมา วันที่ 27 ตุลาคม พุทธศักราช 2468 เขตวิสุงคาสีมากว้าง 80 เมตร ยาว 120 เมตร
ศาสนสถาน

อุโบสถสร้างด้วยคอนกรีต ศาลาการเปรียญกว้าง 16 เมตร ยาว 33 เมตร สร้างด้วยคอนกรีต
กุฎีสงฆ์ จำนวน 10 หลัง เป็นอาคารไม้
ปูชนียวัตถุ

พระประธานในอุโบสถ ชื่อ หลวงพ่อทองจันทร์ พระหินหยกพม่า อายุราวๆ 120 ปี โดยประมาณ
การบริหารและการปกครอง

ลำดับเจ้าอาวาสเท่าที่ทราบนาม
พระสุกรีสมนัย พระอาจารย์อิน
พระครูพิสิฐจันทรคุณ เจ้าคณะอำเภอวังน้อย (พระราชสิทธิมงคล เจ้าอาวาสวัดศาลาปูน )
พระครูธรรมานุโยค
พระครูปลัดแอ้ว
พระครูสังฆรักษ์ทรงพล
พระครูสังฆรักษ์สมบัติ ธมฺมทินฺโน (เจ้าอาวาสปัจจุบัน)
สงครามในดอนบัส

สงครามในดอนบัส (หรือเรียก สงครามในยูเครน หรือ สงครามในยูเครนตะวันออก) เป็นความขัดแย้งมีอาวุธในภูมิภาคดอนบัสของประเทศยูเครน เริ่มตั้งแต่เดือนมีนาคม 2557 เกิดการเดินขบวนโดยกลุ่มนิยมรัสเซียและต่อต้านรัฐบาลในแคว้นดอแนตสก์และลูฮันสก์ของยูเครน มักเรียกรวมกันว่า "ดอนบัส" หลังการปฏิวัติยูเครน พ.ศ. 2557 และขบวนการยูโรไมดาน การเดินขบวนเหล่านี้ซึ่งเป็นส่วนหนึ่งของกลุ่มการประท้วงนิยมรัสเซียที่เกิดคู่ขนานที่กว้างกว่าทั่วทางใต้และตะวันออกของยูเครน ตามด้วยการผนวกไครเมียโดยสหพันธรัฐรัสเซีย แล้วลุกลามเป็นความขัดแย้งมีอาวุธระหว่างกำลังนิยมการแยกตัวออกของสาธารณรัฐประชาชนดอแนตสก์และลูฮันสก์ (DPR และ LPR ตามลำดับ) ที่ประกาศเอง และรัฐบาลยูเครน ก่อนการเปลี่ยนแปลงผู้นำสูงสุดในเดือนสิงหาคม ผู้นิยมการแยกตัวออกมีพลเมืองรัสเซียนำเป็นส่วนใหญ่ มีรายงานว่า กำลังกึ่งทหารรัสเซียประกอบเป็นตั้งแต่ 15% ถึง 80% ของพลรบ
ระหว่างวันที่ 22 ถึง 25 สิงหาคม มีรายงานว่าปืนใหญ่ กำลังพลรัสเซีย และสิ่งที่รัสเซียเรียก "ขบวนมนุษยธรรม" ข้ามพรมแดนเข้าสู่ดินแดนยูเครนโดยไม่ได้รับอนุญาตจากรัฐบาลยูเครน มีรายงานว่าเกิดการข้ามชายแดนทั้งในดินแดนในการควบคุมของกำลังนิยมรัสเซียและพื้นที่ซึ่งไม่อยู่ในการควบคุม เช่น ส่วนตะวันออกเฉียงใต้ของแคว้นดอแนตสก์ ใกล้กับนอวออาซอฟสก์ (Novoazovsk) เหตุการณ์เหล่านี้ตามด้วยการระดมยิงที่ตั้งของยูเครนจากชายแดนฝั่งรัสเซียตามรายงานในห้วงเดือนก่อน หัวหน้าราชการความมั่นคงยูเครน วาเลนติน นาลีเวเชนโค (Valentyn Nalyvaichenko) กล่าวว่า เหตุการณ์วันที่ 22 สิงหาคมเป็น "การบุกครองยูเครนโดยตรงโดยรัสเซีย" ข้าราชการตะวันตกและยูเครนอธิบายเหตุการณ์เหล่านี้ว่าเป็น "การบุกครองยูเครน 'ในทางลับ' โดยรัสเซีย" ผลคือ ผู้ก่อการกำเริบ DPR และ LPR ได้ดินแดนมากที่เสียไประหว่างการรุกทางทหารของฝ่ายรัฐบาลก่อนหน้านี้ มีการลงนามข้อตกลงเพื่อสถาปนาการหยุดยิง เรียกพิธีสารมินสค์ เมื่อวันที่ 5 กันยายน 2557 ทั้งสองฝ่ายละเมิดการหยุดยิงเป็นปกติ ท่ามกลางการผนึกแนวระหว่างดินแดนผู้ก่อการกำเริบและยูเครนระหว่างการหยุดยิง ขุนศึกเข้าควบคุมแผ่นดินฝั่งผู้ก่อการกำเริบ นำให้ขาดเสถียรภาพยิ่งขึ้น การหยุดยิงล่มอย่างสมบูรณ์ในเดือนมกราคม 2558 ด้วยการต่อสู้อย่างหนักตลอดเขตขัดแย้งรอบใหม่ ซึ่งรวมท่าอากาศยานนานาชาติดอแนตสก์และเดบอลท์เซฟ (Debaltseve)
วิลัยพร บุตรด้วง

วิลัยพร บุตรด้วง ชื่อเล่น แม้ว เป็นนักกีฬาฟุตบอลหญิงทีมชาติไทย ซึ่งได้รับการยกย่องจากวงการฟุตบอลในประเทศไทยให้เป็นชาบี อาลอนโซ แห่งวงการฟุตบอลหญิงไทย
ครั้งหนึ่ง เธอได้รับการทาบทามให้เข้าร่วมทีมสโมสรฟุตบอลสเปรันซาโอซะกะ-ทะกะสึกิ ที่ประเทศญี่ปุ่น (ร่วมกับพิสมัย สอนไสย์ และกาญจนา สังข์เงิน) อย่างไรก็ตาม เธอได้ตัดสินใจปฏิเสธไป เนื่องด้วยต้องการดูแลพ่อแม่ และน้องสาวที่กำลังเตรียมเข้าศึกษาต่อในระดับอุดมศึกษา
ประวัติ

เดือนมิถุนายน พ.ศ. 2554 วิลัยพร บุตรด้วง เป็นหนึ่งในผู้มีส่วนช่วยให้ฟุตบอลหญิงทีมชาติไทยเป็นฝ่ายชนะฟุตบอลหญิงทีมชาติจอร์แดน ในการแข่งขันกีฬาฟุตบอลในโอลิมปิกฤดูร้อน 2012 รอบคัดเลือก โซนเอเชีย จากนั้นในเดือนกันยายน พ.ศ. 2555 วิลัยพรได้เป็นหนึ่งในผู้ทำประตูชัยให้แก่ทีมชาติไทย เมื่อครั้งที่พบกับฟุตบอลหญิงทีมชาติมาเลเซีย ในการแข่งฟุตบอลหญิงชิงแชมป์อาเซียน 2012 ที่จัดขึ้น ณ ประเทศเวียดนาม
ในปี พ.ศ. 2557 วิลัยพรเป็นหนึ่งในผู้ได้รับการเรียกตัว ให้เข้าร่วมทำหน้าที่ให้แก่ทีมชาติไทย ในการแข่งขันฟุตบอลในเอเชียนเกมส์ 2014 ที่จัดขึ้น ณ อินช็อน ประเทศเกาหลีใต้
เกียรติประวัติ > ฟุตบอล

เหรียญทอง ฟุตบอลในซีเกมส์ 2007 ที่จังหวัดนครราชสีมา ประเทศไทย
แชมป์ ฟุตบอลหญิงชิงแชมป์อาเซียน 2011 ที่กรุงเวียงจันทน์ ประเทศลาว
เหรียญทอง ฟุตบอลในซีเกมส์ 2013 ที่เมืองมัณฑะเลย์ ประเทศเมียนมาร์
แชมป์ ไทยวีเมน พรีเมียร์ลีก (2 สมัย) : ค.ศ. 2007, 2008
เกียรติประวัติ > ฟุตซอล

เหรียญเงิน กีฬาฟุตซอลในกีฬาแห่งชาติครั้งที่ 41 ที่จังหวัดเชียงใหม่
รางวัลที่ได้รับ

รางวัลนักฟุตบอลหญิงยอดเยี่ยมแห่งปี 2012 ฟุตบอลสยามโกลเดนบอล ครั้งที่ 3
เครื่องราชอิสริยาภรณ์

พ.ศ. 2557 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 7 เหรียญเงินดิเรกคุณาภรณ์ (ร.ง.ภ.)
สวิทช์ที่ใจ

| "สวิทช์ที่ใจ" |
| --- | --- |

เพลงโดยธงไชย แมคอินไตย์
จากอัลบั้มซิมพลีย์ เบิร์ด
วางจำหน่าย: 26 พฤศจิกายน พ.ศ. 2550
แนวเพลง: ป็อป, อาร์แอนด์บี
ความยาว: 6:25 (มิวสิกวิดีโอ)  4:11 (ซิงเกิล)
ค่ายเพลง: จีเอ็มเอ็ม แกรมมี่
ผู้ประพันธ์เพลง: สีห์ ธาราสด (เนื้อร้อง) Moo Moo (ทำนอง)
 
มิวสิกวิดีโอ
"สวิทช์ที่ใจ"
 
"สวิทช์ที่ใจ" เป็นเพลงจากอัลบั้มและซิงเกิลที่ 3 ของ ธงไชย แมคอินไตย์ ในอัลบั้ม ซิมพลีย์ เบิร์ด ประพันธ์เนื้อร้องโดย สีห์ ธาราสด (นิติพงษ์ ห่อนาค) แต่งทำนองโดย Moo Moo และเรียบเรียงโดย โสตถินันท์ ไชยลังการณ์
เพลงนี้ออกจำหน่ายในวันที่ 26 พฤศจิกายน พ.ศ. 2550 และมิวสิกวิดีโอเพลงนี้เผยแพร่ครั้งแรกในวันที่ 10 มีนาคม พ.ศ. 2551 ในรายการ โอ ไอ ซี และ ไฟว์ ไลฟ์ ทางช่อง 5 ถ่ายทำที่ อพาร์ตเม้นท์ย่านเอกมัย กำกับและดูแลการผลิตโดย ณัฐพล มุขขันธ์ โดยมี อนันดา เอเวอร์ริ่งแฮม และพิชญ์นาฏ สาขากร มาร่วมแสดงด้วย เป็นเรื่องราวของคนสองคนที่ตกอยู่ในอารมณ์เดียวกัน มีเหตุการณ์เกิดขึ้นกับชีวิตคล้ายๆ กันหลังจากถูกคนรักทิ้งไป
การตอบรับ

เพลง สวิทช์ที่ใจ ได้อันดับ 13 จากการจัดอันดับของไอเรดิโอคลับ ในชาร์ตของ ไอเรดิโอคลับ ป็อป 40 ชาร์ต ประจำวันที่ 22 มีนาคม พ.ศ. 2551
การตอบรับ > ชาร์ต

| ชาร์ต (พ> ศ. 2551) | อันดับสูงสุด |
| --- | --- |
ไอเรดิโอคลับ ป็อป 40 ชาร์ต: 13
สงครามโอกาเดน

สงครามโอกาเดน เป็นที่ที่รู้จักกันคือ สงครามเอธิโอ-โซมาเลีย เป็นการรุกรานทางทหารของโซมาเลียในช่วงระหว่างเดือนกรกฎาคม ค.ศ. 1977 และมีนาคม ค.ศ. 1978 บนพื้นที่ความขัดแย้งเอธิโอเปียคือ โอกาเดน ซึ่งได้เริ่มต้นด้วยโซมาเลียบุกครองเอธิโอเปีย สหภาพโซเวียตไม่เห็นด้วยในการรุกรานและยุติให้การสนับสนุนแก่โซมาเลีย, แต่กลับไปให้การสนับสนุนเอธิโอเปียแทน ในขณะเดียวกันสหรัฐอเมริกาได้ทำในสิ่งที่ตรงข้ามคือยุติให้การสนับสนุนแก่เอธิโอเปียและหันมาให้การสนับสนุนแก่โซมาเลียแทน  เอธิโอเปียได้รับรักษาจากความพ่ายแพ้ครั้งสำคัญและสูญเสียดินแดนอย่างถาวรที่ผ่านมาด้วยการขนส่งทางอากาศขนาดใหญ่ของหน่วยทหารสนับสนุน (7 พันล้านดอลลาร์),การมาถึงของทหารคิวบาจำนวน 16,000 นาย, ทหารที่ปรึกษาจากโซเวียต 1,500 นาย และทหาร 2 กองพันนจากเยเมนใต้,ยังขนส่งทางอากาศเพื่อเสริมกำลังที่ฮาราร์ (Harar) เอธิโอเปียได้รับชัยชนะที่ฮาราร์ Dire Dawa และ Jijiga และได้เริ่มทำการผลัดดันโซมาเลียออกไปจากโอกาเดนอย่างเป็นระเบียบ เมื่อเดือนมีนาคม ค.ศ. 1978 เอธิโอเปียได้ยึดครองโอกาเดนไว้เกือบทั้งหมด ทำให้โซมาเลียที่ปราชัยต้องยอมแพ้ในภูมิภาคแห่งนั้น หนึ่งในสามของกองทัพชาติโซมาเลียที่เป็นฝ่ายรุกรานถูกสังหาร และครึ่งหนึ่งของกองทัพอากาศโซมาเลียถูกทำลาย สงครามครั้งนี้ได้ทำให้โซมาเลียต้องเผชิญกับความแตกแยกและขวัญเสียในกองทัพและประชาชนโกรธแค้น ด้วยสภาวการณ์ทั้งหมดได้นำไปสู่การก่อกบฏในกองทัพซึ่งท้ายที่สุดก็ได้กลายเป็นสงครามกลางเมืองและสถานการณ์ปัจจุบันของโซมาเลีย
วัดยางโทน

วัดยางโทน อาจหมายถึง
วัดยางโทน จังหวัดอุตรดิตถ์
วัดยางโทนจังหวัดนครสวรรค์
วัดยางโทนวนาราม จังหวัดพิจิตร
วัดยางโทนสามัคคี จังหวัดลพบุรี
วัดยางทอง

วัดยางทอง อาจหมายถึง
วัดยางทอง จังหวัดเชียงใหม่
วัดยางทอง จังหวัดนครศรีธรรมราช
วัดยางทอง อำเภอเมืองสงขลา จังหวัดสงขลา
วัดยางทอง อำเภอสะเดา จังหวัดสงขลา
วัดยางทอง จังหวัดอ่างทอง
วอลเลย์บอลชายชิงแชมป์โลก 2018 รอบคัดเลือก โซนแอฟริกา

วอลเลย์บอลชายชิงแชมป์โลก 2018 รอบคัดเลือกโซนแอฟริกา จะมีสมาชิกทั้งหมด 3 ประเทศ ผ่านการคัดเลือกเข้าร่วมแข่งขันในรอบสุดท้ายที่ประเทศอิตาลี และประเทศบัลแกเรีย
การแบ่งกลุ่ม

สมาชิกซีเอวีบี 32 ประเทศจะเข้าร่วมการคัดเลือก
การแบ่งกลุ่ม > รอบแรก

| กลุ่ม A | กลุ่ม B | กลุ่ม C | กลุ่ม D | กลุ่ม E | กลุ่ม F | กลุ่ม G |
| --- | --- | --- | --- | --- | --- | --- |
|  ตูนิเซีย |  กาบูเวร์ดี |  ไนเจอร์ |  แคเมอรูน |  อียิปต์ |  บอตสวานา |  เซเชลส์ |
|  แอลจีเรีย |  เซเนกัล |  โกตดิวัวร์ |  สาธารณรัฐคองโก |  เคนยา |  โมซัมบิก |  มอริเชียส |
|  โมร็อกโก |  แกมเบีย |  ไนจีเรีย |  คองโก |  รวันดา |  เอสวาตินี |  มาดากัสการ์ |
|  ลิเบีย |  |  กานา |  แอฟริกากลาง |  ซูดานใต้ |  เลโซโท |  |
|  |  |  |  กาบอง |  ยูกันดา |  มาลาวี |  |
|  |  |  |  |  บุรุนดี |  นามิเบีย |  |
|  |  |  |  |  ซูดาน |  ซิมบับเว |  |
|  |  |  |  |  แทนซาเนีย |  |  |
รอบแรก

| --- | --- |
: ผ่านเข้าสู่รอบสอง
รอบแรก > กลุ่ม A

สนาม:  Radès, ตูนิเซีย
Dates: 21–23 กันยายน ค.ศ. 2017
| อันดับ | ทีม | แข่ง> ชนะ | แข่ง> แพ้ | แต้ม | เซต> ชนะ | เซต> แพ้ | เซต> อัตราส่วน | แต้ม> ชนะ | แต้ม> แพ้ | แต้ม> อัตราส่วน |
| --- | --- | --- | --- | --- | --- | --- | --- | --- | --- | --- |
| 1 |  โมร็อกโก | 2 | 0 | 5 | 6 | 3 | 2.000 | 201 | 193 | 1.041  |
| 2 |  แอลจีเรีย | 1 | 1 | 4 | 5 | 4 | 1.250 | 202 | 188 | 1.074  |
| 3 |  ลิเบีย | 0 | 2 | 0 | 2 | 6 | 0.333 | 173 | 195 | 0.887 |
| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 21 ก.ย. | 18:00 | แอลจีเรีย   | 3–1 |   ลิเบีย  | 25–20 | 25–19 | 22–25 | 25–21 |   | 97–85 |   |
| 22 ก.ย. | 18:00 | โมร็อกโก   | 3–1 |   ลิเบีย  | 23–25 | 25–21 | 25–21 | 25–21 |   | 98–88 |   |
| 23 ก.ย. | 18:00 | แอลจีเรีย   | 2–3 |   โมร็อกโก  | 20–25 | 25–15 | 25–21 | 20–25 | 15–17 | 105–103 |   |
รอบแรก > กลุ่ม B

กาบูเวร์ดีผ่านการคัดเลือกเข้าสู่รอบต่อไป เนื่องจากแกมเบียและเซเนกัลถอนทีมออกจากการคัดเลือก
| อันดับ | ทีม |
| --- | --- |
1:  กาบูเวร์ดี
รอบแรก > กลุ่ม C

สนาม:  นีอาเม, ไนเจอร์
วันที่: 8–10 กรกฎาคม ค.ศ. 2017
| อันดับ | ทีม | แข่ง> ชนะ | แข่ง> แพ้ | แต้ม | เซต> ชนะ | เซต> แพ้ | เซต> อัตราส่วน | แต้ม> ชนะ | แต้ม> แพ้ | แต้ม> อัตราส่วน |
| --- | --- | --- | --- | --- | --- | --- | --- | --- | --- | --- |
| 1 |  กานา | 3 | 0 | 9 | 9 | 2 | 4.500 | 268 | 210 | 1.276  |
| 2 |  ไนจีเรีย | 2 | 1 | 6 | 7 | 3 | 2.333 | 224 | 218 | 1.028  |
| 3 |  ไนเจอร์ | 1 | 2 | 3 | 4 | 6 | 0.667 | 240 | 237 | 1.013  |
| 4 |  โกตดิวัวร์ | 0 | 3 | 0 | 1 | 9 | 0.111 | 176 | 248 | 0.710 |
| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 8 ก.ค. | 17:00 | ไนเจอร์   | 3–1 |   โกตดิวัวร์  | 25–17 | 25–16 | 17–25 | 25-17 |   | 92–66 | Results |
| 8 ก.ค. | 19:00 | กานา   | 3–1 |   ไนจีเรีย  | 22–25 | 25–16 | 25–19 | 25–13 |   | 97–73 | Results |
| 9 ก.ค. | 16:30 | ไนจีเรีย   | 3–0 |   ไนเจอร์  | 25–21 | 25–22 | 25–22 |   |   | 75–65 | Results |
| 9 ก.ค. | 18:30 | กานา   | 3–0 |   โกตดิวัวร์  | 25–17 | 25–21 | 25–16 |   |   | 75–54 | Results |
| 10 ก.ค. | 14:00 | ไนจีเรีย   | 3–0 |   โกตดิวัวร์  | 26–24 | 25–17 | 25–15 |   |   | 76–56 | Results |
| 10 ก.ค. | 16:00 | ไนเจอร์   | 1–3 |   กานา  | 19–25 | 22–25 | 25–21 | 17–25 |   | 83–96 | Results |
รอบแรก > กลุ่ม D

Stade des Martyrs, กินชาซา, สาธารณรัฐประชาธิปไตยคองโก
| อันดับ | ทีม | แข่ง> ชนะ | แข่ง> แพ้ | แต้ม | เซต> ชนะ | เซต> แพ้ | เซต> อัตราส่วน | แต้ม> ชนะ | แต้ม> แพ้ | แต้ม> อัตราส่วน |
| --- | --- | --- | --- | --- | --- | --- | --- | --- | --- | --- |
| 1 |  สาธารณรัฐประชาธิปไตยคองโก | 1 | 0 | 3 | 3 | 0 | MAX | 75 | 62 | 1.210  |
| 2 |  สาธารณรัฐคองโก | 0 | 1 | 0 | 0 | 3 | 0.000 | 62 | 75 | 0.827 |
| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 21 พ.ค. |   | สาธารณรัฐประชาธิปไตยคองโก   | 3–0 |   สาธารณรัฐคองโก  | 25–23 | 25–21 | 25–18 |   |   | 75–62 | Result |
รอบแรก > กลุ่ม E

สนาม:  Amahoro Indoor Stadium, คิกาลี, ประเทศรวันดา
วันที่: 15–17 กันยายน 2016
| อันดับ | ทีม | แข่ง> ชนะ | แข่ง> แพ้ | แต้ม | เซต> ชนะ | เซต> แพ้ | เซต> อัตราส่วน | แต้ม> ชนะ | แต้ม> แพ้ | แต้ม> อัตราส่วน |
| --- | --- | --- | --- | --- | --- | --- | --- | --- | --- | --- |
| 1 |  เคนยา | 2 | 1 | 7 | 8 | 4 | 2.000 | 281 | 243 | 1.156  |
| 2 |  รวันดา | 2 | 1 | 6 | 7 | 4 | 1.750 | 260 | 233 | 1.116  |
| 3 |  ยูกันดา | 2 | 1 | 5 | 7 | 5 | 1.400 | 268 | 253 | 1.059  |
| 4 |  ซูดานใต้ | 0 | 3 | 0 | 0 | 9 | 0.000 | 145 | 225 | 0.644 |
| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 22 ก.ค. | 16:00 | ยูกันดา   | 3–2 |   เคนยา  | 26–24 | 25–21 | 17–25 | 24–26 | 15–12 | 107–108 | Result |
| 22 ก.ค. | 19:00 | รวันดา   | 3–0 |   ซูดานใต้  | 25–19 | 25–14 | 25–16 |   |   | 75–49 | Result |
| 23 ก.ค. | 16:00 | รวันดา   | 3–1 |   ยูกันดา  | 25–23 | 25–17 | 19–25 | 25–21 |   | 94–86 | Result |
| 23 ก.ค. | 18:00 | เคนยา   | 3–0 |   ซูดานใต้  | 25–17 | 25–10 | 25–18 |   |   | 75–45 | Result |
| 24 ก.ค. | 16:00 | ซูดานใต้   | 0–3 |   ยูกันดา  | 13–25 | 18–25 | 20–25 |   |   | 51–75 | Result |
| 24 ก.ค. | 18:00 | รวันดา   | 1–3 |   เคนยา  | 23–25 | 22–25 | 25–23 | 21–25 |   | 91–98 | Result |
รอบแรก > กลุ่ม F

สนาม:  Politecnica Hall, มาปูโต, ประเทศโมซัมบิก
วันที่: 30 มิถุนายน – 1 กรกฎาคม ค.ศ. 2017
| อันดับ | ทีม | แข่ง> ชนะ | แข่ง> แพ้ | แต้ม | เซต> ชนะ | เซต> แพ้ | เซต> อัตราส่วน | แต้ม> ชนะ | แต้ม> แพ้ | แต้ม> อัตราส่วน |
| --- | --- | --- | --- | --- | --- | --- | --- | --- | --- | --- |
| 1 |  โมซัมบิก | 2 | 0 | 5 | 6 | 2 | 3.000 | 201 | 184 | 1.092  |
| 2 |  บอตสวานา | 1 | 1 | 4 | 5 | 3 | 1.667 | 175 | 173 | 1.012  |
| 3 |  เอสวาตินี | 0 | 2 | 0 | 0 | 6 | 0.000 | 148 | 167 | 0.886 |
| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 30 มิ.ย. | 17:00 | บอตสวานา   | 3–0 |   เอสวาตินี  | 25–23 | 25–21 | 25–20 |   |   | 75–64 | Results |
| 1 ก.ค. | 17:00 | โมซัมบิก   | 3–0 |   เอสวาตินี  | 25–21 | 31–29 | 36–34 |   |   | 92–84 | Results |
| 2 ก.ค. | 17:00 | โมซัมบิก   | 3–2 |   บอตสวานา  | 25–21 | 25–20 | 22–25 | 22–25 | 15–9 | 109–100 | Results |
รอบแรก > กลุ่ม G

สนาม:  Gymnase de Champ-Fleuri, แซ็ง-เดอนี, เรอูนียง
วันที่: 2–5 สิงหาคม ค.ศ. 2017
| อันดับ | ทีม | แข่ง> ชนะ | แข่ง> แพ้ | แต้ม | เซต> ชนะ | เซต> แพ้ | เซต> อัตราส่วน | แต้ม> ชนะ | แต้ม> แพ้ | แต้ม> อัตราส่วน |
| --- | --- | --- | --- | --- | --- | --- | --- | --- | --- | --- |
| 1 |  เรอูว์นียง | 4 | 0 | 12 | 12 | 0 | MAX | 300 | 188 | 1.596  |
| 2 |  มอริเชียส | 1 | 3 | 3 | 3 | 10 | 0.300 | 274 | 285 | 0.961  |
| 3 |  เซเชลส์ | 0 | 4 | 0 | 1 | 12 | 0.083 | 226 | 327 | 0.691 |
| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 2 ส.ค. | 10:00 | มอริเชียส   | 3–1 |   เซเชลส์  | 27–29 | 25–13 | 25–16 | 25–15 |   | 102–73 |   |
| 2 ส.ค. | 17:30 | เรอูว์นียง   | 3–0 |   เซเชลส์  | 25–14 | 25–17 | 25–13 |   |   | 75–44 |   |
| 3 ส.ค. | 10:00 | มอริเชียส   | 0–3 |   เรอูว์นียง  | 17–25 | 20–25 | 20–25 |   |   | 57–75 |   |
| 3 ส.ค. | 17:30 | เซเชลส์   | 0–3 |   มอริเชียส  | 21–25 | 23–25 | 18–25 |   |   | 62–75 |   |
| 4 ส.ค. | 10:00 | เซเชลส์   | 0–3 |   เรอูว์นียง  | 11–25 | 18–25 | 18–25 |   |   | 47–75 |   |
| 4 ส.ค. | 17:30 | เรอูว์นียง   | 3–0 |   มอริเชียส  | 25–09 | 25–18 | 25–13 |   |   | 75–40 |   |
| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 5 ส.ค. | 16:00 | เรอูว์นียง   | 3–0 |   มอริเชียส  | 25–16 | 25–15 | 25–21 |   |   | 75–52 |   |
| อันดับ | ทีม |
| --- | --- |
1:  เรอูว์นียง
2:  มอริเชียส
3:  เซเชลส์
ชิงแชมป์แอฟริกา 2017

วอลเลย์บอลชายชิงแชมป์แอฟริกา 2017
แหล่งข้อมูลอื่น

| ด ค กวอลเลย์บอลชายชิงแชมป์โลก 2018 รอบคัดเลือก |
| --- | --- |
 เอวีซี  ซีเอวีบี  ซีอีวี  ซีเอสวี  นอร์เซกา
วัดยางมณี (อำเภอโพธิ์ทอง)

| วัดยางมณี |
| --- | --- |

ที่ตั้ง: ตำบลองครักษ์ อำเภอโพธิ์ทอง จังหวัดอ่างทอง
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดยางมณี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำน้อย ในตำบลองครักษ์ อำเภอโพธิ์ทอง จังหวัดอ่างทอง
วัดยางทองตั้งวัดเมื่อ พ.ศ. 2472 แต่เดิมเป็นวัดร้าง ต่อมาขุนเชื้อประศาสน์ได้ทำการบูรณปฏิสังขรณ์และมีพระอินเป็นเจ้าอาวาสรูปแรกหลังบูรณะในระยะแรก วัดได้รับพระราชทานวิสุงคามสีมาเมื่อวันที่ 12 มีนาคม พ.ศ. 2508 ด้านการศึกษาทางวัดได้เปิดสอนโรงเรียนพระปริยัติธรรมแผนกธรรมเมื่อ พ.ศ. 2510 และให้ทางราชการตั้งโรงเรียนประถมศึกษาในที่ดินของวัดจำนวน 4 ไร่ และได้สร้างศาลาการเปรียญขึ้นอีก 1 หลัง
อาคารเสนาสนะที่สำคัญ ได้แก่ อุโบสถ ศาลาการเปรียญ หอสวดมนต์ วิหารหลวงพ่อขาว-หลวงพ่อดำ กุฏิสงฆ์ วิหาร ศาลาบำเพ็ญกุศล ศาลาอเนกประสงค์ หอระฆัง หอกลอง ปูชนียวัตถุที่สำคัญ ได้แก่ พระประธานประจำอุโบสถ ปางมาวิชัย สร้างเมื่อ พ.ศ. 2509 พระประธานประจำศาลาการเปรียญ ปางมารวิชัย สร้างเมื่อ พ.ศ. 2500
วัดมีวัตถุมงคลที่สร้างโดยหลวงปู่เชื้อ ตุฏฐสีโล เช่น สิงห์แกะ พระสมเด็จตาผ้าขาวลอยน้ำ มีดหมอขนาดต่าง ๆ